สวัสดีค่ะ คือเราไปฝังยาคุมรุ่น 3 ปี วันที่ 17 กุมภาพันธ์ วันที่ 6 ของวันเป็นประจำเดือนค่ะ (ยังเป็นประจำเดือนอยู่นะคะ)อยากทราบว่าจะสามารถป้องกันการท้องได้ไหมคะ เพราะที่ไปอ่านมา ต้องฝัง ตอนมีประจำเดือน 5 วันแรก แต่เราฝังวันที่ 6 ถ้าฝังผ่านมา 7 วัน หลั่งในจะท้องไหมคะ
สวัสดีค่ะ หากได้เริ่มฝังยาคุมกำเนิดภายใน 1-5 วัน นับจากวันแรกที่มีประจำเดือนมา ยาฝังคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มฝังยาคุมกำเนิดภายใน 1-5 วัน นับจากวันแรกที่มีประจำเดือนมา แม้จะยังมีประจำเดือนไหลอยู่ก็ตาม ยาฝังก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วันก่อน ดังนั้น หากได้ฝังวันที่ 6 ของการมีประจำเดือนมา ก็ควรรอให้ครบ 7 วันก่อน แล้วจึงค่อยมีเพศสัมพันธ์ค่ะ ซึ่งยาฝังก็จะช่วยป้องกันการตั้งครรภ์ได้มากกว่า 99% ค่ะ